मनोहर लाल खट्टर ने हरियाणा के मुख्यमंत्री और दुष्यंत चौटाला ने उप मुख्यमंत्री पद की शपथ ले ली है। हरियाणा में बीजेपी और जननायक जनता पार्टी (जेजेपी) ने मिलकर सरकार चलाने का फ़ैसला किया है। विधानसभा चुनाव में बीजेपी बहुमत के आंकड़े से 6 सीट पीछे रह गई थी। 90 सदस्यों वाली हरियाणा विधानसभा में बीजेपी को 40, कांग्रेस को 31, जेजेपी को 10 और अन्य को 9 सीटें मिली थीं।
शनिवार को हुई विधायक दल की बैठक में मनोहर लाल खट्टर को सर्वसम्मति से विधायक दल का नेता चुन लिया गया था। इसके बाद मनोहर लाल और दुष्यंत चौटाला ने राज्यपाल से मुलाक़ात की थी और उन्हें सरकार बनाने का प्रस्ताव सौंपा था।
awa_Deva awa_Deva